OpenLLM-France/wikimedia huggingface dataset:
# Miquel Molondro

Miquel Bennàssar Mojer, més conegut com a Molondro, és un exfutbolista mallorquí. Va nàixer a Sa Pobla el 19 d'octubre de 1964, i ocupava la posició de porter.

## Trajectòria

Va començar a destacar a diversos equips modestos de Mallorca, com la UE Poblera o el Constància d'Inca, fins que va ser fitxat pel RCD Mallorca. A la campanya 88/89 hi disputa tres partits a Segona Divisió, l'any que culmina amb l'ascens del conjunt.
Al Mallorca és suplent, a l'ombra de Zaki Badou. No debuta a primera divisió fins a la temporada 91/92. Eixa temporada hi disputa cinc partits, un any en el qual el Mallorca és cuer i empra fins a cinc porters. Sense continuïtat al club palmesà, hi retorna al Poblense, on penjara les botes després de sis temporades.
El novembre del 2008 esdevé president de la UE Poblera.

## Referències

* ↑ Mazarrasa, Gonzalo. «Nota biogràfica de Molondro» (en castellà), 26-07-2009. Arxivat de l'original el 2010-07-01. [Consulta: 10 febrer 2015].

## Enllaços externs

* Fitxa del jugador
# Miramar Beach

Miramar Beach és una concentració de població designada pel cens dels Estats Units a l'estat de Florida. Segons el cens del 2000 tenia 2.435 habitants.

## Demografia

Segons el cens del 2000, Miramar Beach tenia 2.435 habitants, 1.214 habitatges, i 713 famílies. La densitat de població era de 204,4 habitants/km².
Dels 1.214 habitatges en un 12,4% hi vivien nens de menys de 18 anys, en un 52,6% hi vivien parelles casades, en un 4% dones solteres, i en un 41,2% no eren unitats familiars. En el 33,3% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,93 i el nombre mitjà de persones que vivien en cada família era de 2,39.
Per edats la població es repartia de la següent manera: un 9,9% tenia menys de 18 anys, un 5% entre 18 i 24, un 24,3% entre 25 i 44, un 33,9% de 45 a 60 i un 26,9% 65 anys o més.
L'edat mediana era de 52 anys. Per cada 100 dones de 18 o més anys hi havia 97,6 homes.
La renda mediana per habitatge era de 46.535 $ i la renda mediana per família de 60.156 $. Els homes tenien una renda mediana de 45.294 $ mentre que les dones 26.419 $. La renda per capita de la població era de 29.493 $. Entorn del 4,6% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Miramar Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Miramar Beach». American Fact Finder. Oficina del Cens dels Estats Units, 12-01-2010.
# Mehrun

Mehrun fou un estat tributari protegit del tipus istimrari, condedit en feu per Jodhpur al districte d'Ajmer, governat per una dinastia rathor del clan Jodha. Els seus ingressos s'estimaven en 20.000 rúpies. L'estat fou fundat per Karan Singh, segon fill de Thakur Sujan Singh de Junian.

## Llista de thakurs

* Thakur Karan Singh
* Thakur Nahar Singh (fill)
* Thakur Abhay Singh (fill)
* Thakur Anup Singh (fill)
* Thakur Jagat Singh (fill) ?-1811
* Thakur Bharat Singh (fill) 1811-1842
* Thakur Jawahir Singh (adoptat 1842, fill de Ishwari Singh, net de Bahiron Singh i besnet de Anand Singh (germà d'Anup Singh)
* Thakur Kalu Singh (germà)
* Thakur Devi Singh (nebot, fill de Bhawani Singh el germà de Kalu Singh)

## Referències

* Genealogia Arxivat 2009-05-23 a Wayback Machine.
# Moenkhausia orteguasae

Moenkhausia orteguasae és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 7,3 cm de llargària total.

## Hàbitat

Viu a àrees de clima tropical.

## Distribució geogràfica

Es troba a Sud-amèrica: conca del riu Orteguasa (Colòmbia).

## Referències

* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Mireia Montané i Tuca

Mireia Montané i Tuca (Barcelona, 1940) és una pedagoga catalana, membre del Col·legi Oficial de Doctors i Llicenciats en Filosofia i Lletres i en Ciències de Catalunya.
Catedràtica i doctora especialista en formació del professorat i en l'àrea de llengua, durant 30 anys ha treballat al Departament d'Educació de la Generalitat de Catalunya. Durant deu anys ha servit com a Directora de l'Ogicina de Cooperació Educativa i Científica Internacional, i va ser responsable de la creació, creixement i consolidació de la Projecte Internacional de Construcció del Coneixement (KBIP) per a les escoles de tot Catalunya. També ha format part del grup d'experts de la UNESCO.
Ha estat presidenta de l'Associació Europea per a la Formació d'Ensenyants (ATEE) i actualment és presidenta de la Federació Mundial d'Associacions per a la formació del professorat (WFATE) i directora del Projecte COMconèixer, comunitat internacional d'aprenentatge en xarxa amb centres educatius públics i privats de Catalunya i del món. També presideix l'ONG Knowledge Building in Action amb seu als Estats Units, que ha establert el model KBIA CSCL basat en l'historial de cinc anys de treball amb aules de preescolar associades KBIP a Catalunya, Hong Kong i Quebec, i a i altres països com Singapur, Mèxic i Colòmbia. En 2004 fou directora del Projecte Educatiu del Fòrum Universal de les Cultures.
En 2015 va rebre un dels Premis d'Actuació Cívica de la Fundació Lluís Carulla. Ha escrit nombrosos articles a les publicacions Perspectiva Escolar, Revista de Pedagogia de Catalunya i Guix. Elements d'acció educativa.

## Referències

* ↑ EDU/896/2008, de 20 de març, per la qual s'adapten diversos nomenaments a l'estructura del Departament d'Educació Arxivat 2018-10-09 a Wayback Machine., 20 de març de 2008
* ↑ Currículum Arxivat 2018-10-08 a Wayback Machine. al web del CODLFLCC
* ↑ «Web del KBIP». Arxivat de l'original el 2018-10-09. [Consulta: 8 octubre 2018].
* ↑ Comparecencia, a petición del Grupo Parlamentario Catalán en el Senado de Convergència i Unió, de la Directora del Proyecto Educativo del Fórum Universal de las Culturas (Barcelona 2004), doña Mireia Montané Tuca, para que explique los objetivos que se plantean y las acciones que se están llevando a cabo para conseguirlos (Número de expediente 715/000148)., p. 18
* ↑ La Fundació Carulla distingeix sis personalitats amb els Premis d'Actuació Cívica pel seu compromís amb el país

## Enllaços externs

* «Obra de Mireia Montané i Tuca» a Dialnet.
* Mireia Montané Tuca al Catàleg Col·lectiu de les Universitats de Catalunya.
# Miyakonojō

Miyakonojō (都城市, Miyakonojō-shi) és una ciutat localitzada en la Prefectura de Miyazaki, Japó.
La ciutat va ser fundada l'1 d'abril del 1924. L'1 de gener del 2006 els pobles de Tasajo, Takazaku, Yamada i Yamanokuchi es van unir a la ciutat. La població estimada per aquest 2008 és de 169,384, amb una densitat poblacional de 259 habitants per km². La ciutat abasta una àrea de 653.31 km², la qual cosa la converteix a la ciutat més gran de la prefectura.

## Història

En el Període Heian, Miyakonojō es va convertir en una zona pròspera. En 1185, Shimazu Tadahisa es va convertir en el jito de Miyakonojō i aquesta va ser conquistada per la família Shimuza. En el Període Edo així com en el Període Muromachi, la família Hōryō va controlar l'àrea. Després de la Guerra Boshin, es va convertir en una de les ciutats que van abolir el sistema han. En 1871 es va convertir en prefectura per un període d'un any.

## Problemes Actuals

Miyakonojo està experimentant problemes pel descens de la població, el qual pot ser originat per la migració existent cap a Tòquio, Osaka i altres ciutats principals. Diverses ciutats de la Prefectura de Miyazaki enfronten aquest mateix problema. Moltes escoles estan programades per ser tancades a causa del descens en el nombre de nens que assisteixen a aquestes.

## Clima

Miyakonojō té un clima més temperat que altres ciutats en Miyazaki. La temperatura mitjana és de 16 °C i plou menys que a la ciutat de Miyazaki. El clima d'aquesta àrea està influenciada per la seva proximitat a les muntanyas.

## Indústria

Molts dels habitants de Miyakonojo són grangers. Produeixen Arctium lappa, carn i pebrot. A Miyakonojō també es realitza la manufactura d'articles per a granges.
Miyakonojō també és famosa per produir els arcs tradicionals japonesos, ja que el bambú és abundant a l'àrea.

## Habitants Famosos

* Tomoji Tanabe (田鍋友時), la persona més vella del món en el 2007, va néixer i va viure a Miyakonojō. Va morir el 19 de juny del 2009 essent l'home més vell del planeta.
* Jūzō Yamasaki (やまさき十三), el mangaka.

## Referències

* ↑ Miyakonojo daikyu (archery bows), Japan National Tourist Organization.
* ↑ Oldest man marks 112th birthday, BBC News, 18 de setembre 2007.

## Enllaços externs

* Web oficial de la ciutat
# Miyazaki

«Miyazaki» té aquests significats:
* Llocs:
** Prefectura de Miyazaki, a l'illa de Kyushu, Japó
** Miyazaki (ciutat), capital de la dita prefectura
* Persones:
** Hayao Miyazaki (Akebono-cho, Tòquio, 1941), realitzador japonès
** Aoi Miyazaki (1985, Tòquio), actriu japonesa
# Miguel Bardem Aguado

Miguel Bardem Aguado (Madrid; 1964) és un director i guionista espanyol.

## Biografia

Com a fill de Juan Antonio Bardem i María Aguado Barbado, forma part d'una família dedicada al cinema. És nebot de l'actriu Pilar Bardem, i, per tant, cosí de Javier Bardem.
En 1973 va fer el seu primer i únic paper com a actor a La corrupción de Chris Miller, dirigida pel seu pare. El 1995 va guanyar el Goya al millor curtmetratge de ficció per La madre.
Ha codirigit amb David Menkes i Alfonso Albacete la pel·lícula Más que amor, frenesí, amb els que el 1996 fou nominat al Goya al millor director novell. El 1999 fou nominat novament al Goya al millor director novell per La mujer más fea del mundo. El 2003 va dirigir el documental produït per a Canal+ Niñas de hojalata. La pel·lícula segueix les vides de nenes menors d'edat del Nepal que són enviades per milers cada any a l'Índia, on són obligades a prostituir-se.
El 2015 va tenir un judici de conformitat per presumptes delictes de frau documental i frau de subvencions i es va veure obligat a pactar la devolució de les ajudes rebudes per la pel·lícula El rey de la montaña, filmada en 2007 i de la que n'era productor.

## Filmografia

| Any | Pel·lícula | Forma |
| 2016 | 22 àngels | Director |
| 2014 | Prim, el asesinato de la calle del Turco | (Minisèrie) Director |
| 2011 | El asesinato de Carrero Blanco | (Minisèrie) Director |
| 2008 | Mortadelo y Filemón. Misión: salvar la Tierra | Director |
| 2003 | Niñas de hojalata (documental) | Director |
| 2003 | Incautos | Director y guionista |
| 2001 | Soberano, el rey canalla (curtmetratge publicitari) | Director |
| 1999 | La mujer más fea del mundo | Director |
| 1999 | Noche de reyes | Director |
| 1996 | Más que amor, frenesí | Director i guionista |
| 1995 | La madre (curtmetratge) | Director |
| 1972 | La corrupción de Chris Miller | Actor |

## Referències

* ↑ Javier Bardem Arxivat 2019-10-31 a Wayback Machine. a historianuevosrealizadores.es
* ↑ La madre, al web dels Premis Goya
* ↑ Mas que amor frenesí al web dels Premis Goya
* ↑ La mujer más fea del mundo, al web dels Goya
* ↑ «TIN GIRLS Niñas de Hojalata» (en anglès). www.innterlens.com. Arxivat de l'original el 2 de desembre 2010. «Every year in Nepal, some 12000 girls are sent to work in brothels all over India. Most of them are only 13 years old,[…]»
* ↑ La mala estrella de los otros Bardem, El Confidencial. 4 de desembre de 2015
# Mjøsa

El Mjøsa és el llac més gran de Noruega, i és un dels més profunds de Noruega i d'Europa. Està situat al sud del país, prop de 100 quilòmetres d'Oslo. Rep les aigües del Gudbrandsdalslågen al nord; i es desaigua pel riu Vorma, al sud. El nom Mjøsa (del nòrdic antic Mjǫrs) ha de ser molt antic. El significat és, potser, "brillant".
Des del seu punt més meridional a Minnesund (Eidsvoll) al seu punt més septentrional a Lillehammer té 117 quilòmetres de llargada. En el seu punt més ample, prop de Hamar, fa 15 quilòmetres d'amplada. Té una superfície de 362 km² i se li calcula un volum de 56 km³; normalment la seva superfície es troba a 123 msnm i la seva profunditat màxima és de 453 metres. La seva línia costanera total es calcula en 273 km, dels quals un 30% estan construïts. També es van construir embassaments a l'efluent del llac als anys 1858, 1911, 1947 i 1965 i van alçar el nivell 3,6 quilòmetres en total. En els últims dos-cents anys, s'han registrat vint inundacions que van afegir set metres al nivell del Mjøsa. Diverses d'aquestes inundacions van afectar la ciutat d'Hamar.
Les ciutats d'Hamar, Gjøvik i Lillehammer es van fundar al llarg de les costes del llac. Abans de la construcció de ferrocarrils passant pel llac, era una important ruta de transport. Avui, a part d'un petit creuer i el vapor Skibladner, no hi ha trànsit aquàtic al llac. Gran part de les ribes estan dominades per les zones agrícoles, entre elles algunes de les terres cerealístiques de Noruega. La principal línia ferroviària, Doverebanen entre Oslo i Trondheim recorre la seva riba oriental, fent parades a Hamar i Lillehammer. L'única illa és Helgøya, la resta són petits illota. El més interessant d'ells és Steinsholmen, amb les ruïnes d'una ciutat de l'edat mitjana. La ruta europea E06 transcorre al llarg de la riba oriental del llac fins al pont de Mjøsa.
El llac Mjøsa té 20 espècies de peixos. Els més comuns són el lluç, la perca de riu, la madrilleta vera, el tímal i la hundertrout, una truita que pot arribar a pesar més de 20 kg. Una altra espècie comuna és el brou de fusió europea, que és la carnada més important per als depredadors. Històricament, les espècies econòmicament més significatives són el lågsild (cisco europeu).

## Galeria

* El llac al port de Hamar
* Mjøsa des d'Hamar

## Referències

* ↑ «Enllaç». Google books: Seppälä, Matti (2005), The Physical Geography of Fennoscandia, Oxford University Press, p. 145

## Enllaços externs

* ArtProjectMjøsa2008
# Mjøndalen Idrettsforening

El Mjøndalen Idrettsforening o Mjøndalen IF és un club de futbol noruec de la ciutat de Mjøndalen, Buskerud.

## Història

El club va ser fundat el 22 d'agost de 1910. La seva època més destacada fou la dècada de 1930, en la que guanyà tres copes noruegues.
El club també té una destacada secció de bandy. Ha guanyat 14 campionats nacionals.

## Palmarès

* Copa noruega de futbol:
** 1933, 1933, 1937

## Referències

* ↑ «Norsk & Internasjonal Fotballstatistikk» (en norwegian).
* ↑ «Spillere». toppfotball.mif.no. Arxivat de l'original el 22 de desembre 2015. [Consulta: 18 agost 2016].
* ↑ Myklebust, odd. MIF i hundre : 1910-2010 : Mjøndalen IF - gjennom 100 år med lokal historikk (en norwegian). Mjøndalen IF, 2010. ISBN 9788230315613.
* ↑ «Cup final in Oslo, Octubre 15». RSSSF. [Consulta: 2 maig 2011].
* ↑ «Cup final in Trondheim, Octubre 14». RSSSF. [Consulta: 2 maig 2011].
* ↑ «Cup final in Porsgrunn, Octubre 17». RSSSF. [Consulta: 2 maig 2011].

## Enllaços externs

* Web oficial
* Mjøndalen IF Toppfotball
# Miguel Ángel Scenna

Miguel Ángel Scenna (1924 - 1981) va ser un historiador argentí, especialitzat en història política de l'Argentina, de professió metge oftalmòleg. Va publicar gran quantitat de llibres i articles, entre els quals destaquen pel seu impacte, Cuando murió Buenos Aires 1871 (1974) (Quan va morir Buenos Aires 1871) sobre la tràgica epidèmia de febre groga, Los Militares (1980) (Els Militars), i FORJA, una aventura Argentina (De Yrigoyen a Perón) (1983).
Va ser un habitual col·laborador de la revista Todo és Història, dirigida per Félix Luna, on va publicar gran quantitat d'articles. Fou considerat un membre moderat del corrent revisionista.

## Obra

* Cómo fueron las relaciones Argentino-Norteamericanas (1970).
* Las brevas maduras (1804-1810) (1974), llibre integrant de la col·lecció Memorial de la Patria, dirigida per Félix Luna.
* F.O.R.J.A., una aventura Argentina (De Yrigoyen a Perón) (1972).
* Antes de Colón (1974).
* Braden o Perón (1974).
* Cuando murió Buenos Aires 1871 (1974).
* Argentina-Brasil: Cuatro Siglos de Rivalidad (1975).
* Los que escribieron nuestra historia (1976).
* Crónicas de Buenos Aires (1977).
* Los Militares (1980).
* Argentina-Chile: Una Frontera Caliente (1981).

## Vegeu també

* Història de l'Argentina
# Missió de Bons Oficis de les Nacions Unides a l'Afganistan i Pakistan

La Missió de Bons Oficis de les Nacions Unides a l'Afganistan i Pakistan (UNGOMAP) va ser una missió de pau de les Nacions Unides establerta el 15 de maig de 1988 mitjançant la Resolució 622 a proposta del Secretari General de les Nacions Unides que havia requerit una missió de suport al Representant Especial del Secretari General Diego Cordovez Zegers que es trobava a la regió. La missió es va establir arran la invasió soviètica de l'Afganistan i la signatura dels acords de Ginebra entre les parts bel·ligerants.
Les tasques de la missió eren ajudar al Representant Especial del Secretari General a controlar la retirada de les tropes soviètiques de l'Afganistan, ajudar els refugiats a tornar al país des del territori pakistanès en col·laboració amb l'Alt Comissionat de les Nacions Unides per als Refugiats, verificar que ambdues parts respectin l'alto el foc i els acords de Ginebra.
La missió va finalitzar el 15 de març de 1990 amb la retirada total de les forces soviètiques; durant la missió no hi va haver cap violació dels acords de pau.
La seu d'UNGOMAP estava a Kabul i Islamabad; la missió va ser dirigida pel general Rauli Helminen, de maig de 1988 a abril de 1989, i pel coronel Heikki Happonen, d'abril de 1989 a març de 1990, ambdós finlandesos.
El contingent militar va des d'un màxim de 50 observadors fins a un mínim de 35 durant el descans. Els països que van contribuir a la missió amb observadors militars van ser: Àustria, Canadà, Dinamarca, Fiji, Finlàndia, Ghana, Irlanda, Nepal, Polònia i Suècia. El cost total de la missió era de 14 milions de dòlars.

## Referències

* ↑ UNGOMAP a un.org
* ↑ UN Good Offices Mission in Afghanistan & Pakistan (UNGOMAP)
* ↑ United Nations Good Offices Mission in Afghanistan and Pakistan (UNGOMAP) per Adam Baczko i Gilles Dorronsoro
# Monreal (desambiguació)

«Monreal» té aquests significats:

## Vegeu també

* Montreal
* Monreale
# Miquel Nolis Suñol

Miquel Nolis Suñol (Badalona, 18 d'agost de 1944) és un entrenador de bàsquet català.

## Carrera esportiva

L'any 1970 entrà a formar part del cos tècnic del Joventut de Badalona, on dirigí diversos equips de categories inferiors. Després d'un breu pas pel Futbol Club Barcelona, retornà a Badalona, on arribà a ser l'entrenador del primer equip les temporades 1985-86 i 1994-95. Continuà lligat al Joventut entrenant l'equip juvenil durant onze temporades seguides, sent també entrenador de l'equip vinculat a l'entitat, el Club Bàsquet Sant Josep, a la Lliga EBA (1997-99), i de diversos equips de promoció verd-i-negres fins al 2004.
La temporada 2005-06 dirigí el primer equip del Club Bàsquet Navàs a la Lliga EBA i a partir de l'any 2009 equips de formació del mateix club. El 2011 començà a col·laborar amb el Bàsquet Alella. També fou entrenador de la federació espanyola, primer com a ajudant i després com a primer entrenador de la selecció estatal juvenil, amb la qual aconseguí la plata en dos Campionats d'Europa (1983, 1985). Nolis, considerat un gran entrenador de formació, va ajudar a Ricky Rubio a treballar el seu tir abans de marxar a jugar a l'NBA. Actualment és entrenador dels Infantils de la UBSA.

## Referències

* ↑ «Miquel Nolis Suñol». Enciclopèdia de l'esport català. Barcelona: Grup Enciclopèdia Catalana.
* ↑ «Miquel Nolis: "Si visqués al Far West, Ricky Rubio ja estaria mort"». Diari Ara, 10-10-2011 [Consulta: 15 juliol 2018].
* ↑ «Descubridores: Miquel Nolis, el referente verdinegro del baloncesto catalán» (en castellà). Gigantes del Basket, 14-12-2015 [Consulta: 15 juliol 2018].
# Haplochromis eutaenia

Haplochromis eutaenia és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 10,5 cm de longitud total.

## Distribució geogràfica

Es troba al llac Victòria (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Porcaro

Porcaro (en bretó Porzh-Karozh) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 626 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 565 | 581 | 538 | 580 | 565 | 510 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Pierre Hamery | |
# PyQt

PyQt és un binding de la biblioteca gràfica Qt per al llenguatge de programació Python. La biblioteca està desenvolupada per l'empresa britànica Riverbank Computing i està disponible per Windows, GNU/Linux i Mac OS X sota diferents llicències.
L'agost de 2009, després d'intentar negociar amb Riverbank Computing l'alliberament de PyQt sota llicència LGPL sense aconseguir-ho, Nokia, propietària de Qt, allibera sota aquesta llicència un binding similar, anomenat PySide.

## Vegeu també

* Python
* Qt
* Tkinter

## Enllaços externs

* PyQt - Lloc web oficial
* Programant aplicacions Qt en Python (anglès)
* Tutorial de desenvolupament d'aplicacions amb interfície gràfica en Python i Qt Arxivat 2007-12-23 a Wayback Machine..